
ΤΕΥΧΟΣ ΔΕΥΤΕΡΟ 


Αρ 


. Φύλλου 2672 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επιχειρήσεις Ενεργειακών Υπηρεσιών. Ενεργεια¬ 
κές Υπηρεσίες, Μητρώο και Κώδικας Δεοντολογί¬ 
ας Επιχειρήσεων Ενεργειακών Υπηρεσιών. 

2 Έγκριση Σχεδίου Προληπτικής Δράσης σύμφωνα 
με τον Κανονισμό (ΕΕ) 2017/1938 σχετικά με τα 
μέτρα κατοχύρωσης της ασφάλειας εφοδιασμού 
με φυσικό αέριο και με την κατάργηση του κανο¬ 
νισμού (ΕΕ) αριθμ. 994/2010. 


ΑΠΟΦΑΣΕΙΣ 

Αριθμ. ΔΕΠΕΑ/Γ/οικ. 1 76381 (1) 

Επιχειρήσεις Ενεργειακών Υπηρεσιών. Ενεργει¬ 
ακές Υπηρεσίες, Μητρώο και Κώδικας Δεοντο¬ 
λογίας Επιχειρήσεων Ενεργειακών Υπηρεσιών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Το π.δ. 63/2005 «Κωδικοποίηση νομοθεσίας για την 
Κυβέρνηση και τα κυβερνητικά όργανα» (Α'98), και ειδι¬ 
κότερα το άρθρο 90 αυτού. 

2. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού,... και του Υπουργείου Παρα¬ 
γωγικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης και Τουρισμού» (Α' 114). 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'210). 

4. Το π.δ. 132/2017 «Οργανισμός Υπουργείου Περι¬ 
βάλλοντος και Ενέργειας (Υ.Π.ΕΝ.)» (Α' 160) και ιδίως τα 
άρθρα 47, 57 και 58 αυτού. 

5. Την οικ.49910/18.11.2015 απόφαση του Πρωθυ¬ 
πουργού και του Υπουργού Περιβάλλοντος και Ενέργειας 
«Διορισμός Γενικού Γραμματέα Ενέργειας και Ορυκτών 
Πρώτων Υλών στο Υπουργείο Περιβάλλοντος και Ενέρ¬ 
γειας» (Υ.Ο.Δ.Δ. 848). 

6. Τα άρθρα 10 και 16 του ν. 3855/2010 «Μέτρα για τη 
βελτίωση της ενεργειακής απόδοσης κατά την τελική 
χρήση, ενεργειακές υπηρεσίες και άλλες διατάξεις» (Α'95). 


7. Την Δ6/13280/07.06.2011 (Β' 1228) «Επιχειρήσεις Ενερ¬ 
γειακών Υπηρεσιών. Λειτουργία, Μητρώο, Κώδικας Δεο¬ 
ντολογίας και συναφείς διατάξεις» απόφαση του Υπουρ¬ 
γού Περιβάλλοντος, Ενέργειας και Κλιματικής Αλλαγής. 

8. Το ν. 4342/2015 «Συνταξιοδοτικές ρυθμίσεις, ενσω¬ 
μάτωση στο Ελληνικό Δίκαιο της Οδηγίας 2012/27/ΕΕ 
του Ευρωπαϊκού Κοινοβουλίου και του Συμβουλίου της 
25ης Οκτωβρίου 2012 "Για την ενεργειακή απόδοση,..." 
και άλλες διατάξεις» (Α' 143). 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός - Πεδίο εφαρμογής 

1. Η παρούσα απόφαση αφορά επιχειρήσεις που κατά 
την έννοια του ν. 4342/2015, ασκούν, μεταξύ άλλων, τη 
δραστηριότητα παροχής ενεργειακών υπηρεσιών και 
επιθυμούν την καταχώρισή τους στο Μητρώο Επιχειρή¬ 
σεων Ενεργειακών Υπηρεσιών. 

2. Με τις διατάξεις της παρούσας απόφασης: 

α) Καθορίζεται το περιεχόμενο των έργων βελτίωσης 
ενεργειακής απόδοσης που παρέχονται/εκτελούνται/ 
υλοποιούνται/πραγματοποιούνται από τις εγγεγραμμέ¬ 
νες επιχειρήσεις στο Μητρώο Επιχειρήσεις Ενεργειακών 
Υπηρεσιών. 

β) Καθορίζεται το περιεχόμενο του Μητρώου Επιχει¬ 
ρήσεων Ενεργειακών Υπηρεσιών και ορίζεται η Αρμόδια 
Υπηρεσία για την τήρησή του. Ειδικότερα, καθορίζεται 
ο τρόπος οργάνωσης, η διαδικασία, τα κριτήρια και τα 
απαραίτητα δικαιολογητικά για την εγγραφή σε αυτό - 
καθώς και κάθε άλλο ειδικότερο θέμα. 

γ) Θεσπίζεται Κώδικας Δεοντολογίας Επιχειρήσεων 
Ενεργειακών Υπηρεσιών, στον οποίο αναφέρονται οι 
αρχές και τις δεσμεύσεις τις οποίες τηρούν οι εγγεγραμ¬ 
μένες στο αντίστοιχο Μητρώο, Επιχειρήσεις Ενεργειακών 
Υπηρεσιών, προκειμένου να επιτευχθεί η εύρυθμη λει¬ 
τουργία και η σωστή ανάπτυξη της αγοράς ενεργειακών 
υπηρεσιών. 

Άρθρο 2 

Ορισμοί 

1. Οι ορισμοί που αναφέρονται στην παρούσα έχουν 
το περιεχόμενο και την έννοια που τους αποδίδεται στο 
άρθρο 3 του ν. 4342/2015, όπως ισχύει. 

2. Ειδικότερα, κατά την εφαρμογή της παρούσας λαμ- 
βάνονται υπόψη οι ακόλουθοι ορισμοί και ακρωνύμια: 

α) Ενεργειακή απόδοση: σύμφωνα με τον ορισμό του 
άρθρου 3 του ν. 4342/2015. 

β) Εξοικονόμηση ενέργειας: σύμφωνα με τον ορισμό 
του άρθρου 3 του ν. 4342/2015. 

γ) Βελτίωση ενεργειακής απόδοσης: σύμφωνα με τον 
ορισμό του άρθρου 3 του ν. 4342/2015. 

δ) Ενεργειακή Υπηρεσία: σύμφωνα με τον ορισμό του 
άρθρου 3 του ν. 4342/2015. 

ε) ΕΕΥ: Επιχείρηση (ή Πάροχος) Ενεργειακών Υπηρεσι¬ 
ών: όπως αυτές ορίζονται στο άρθρο 3 του ν. 4342/2015, 
η οποία είναι εγγεγραμμένη στο Μητρώο ΕΕΥ. 

στ) Μητρώο ΕΕΥ: το πληροφοριακό σύστημα στο 
οποίο εγγράφονται οι ΕΕΥ. 

ζ) Αριθμός Μητρώου ΕΕΥ: ο αύξων αριθμός που αποδί¬ 
δεται σε επιχείρηση μετην εγγραφή της στο Μητρώο ΕΕΥ. 

η) ΣΕΑ: Σύμβαση Ενεργειακής Απόδοσης, σύμφωνα με 
τον ορισμό του άρθρου 3 του ν. 4342/2015 και το άρθρο 
16 του ν. 3855/2010. 

θ) Προϋπολογισμός ΣΕΑ: το συνολικό οικονομικό 
αντάλλαγμα της ΕΕΥ ως αμοιβή για τις παρεχόμενες 
ενεργειακές υπηρεσίες καθ' όλη τη διάρκεια εκτέλεσης 
της ΣΕΑ. 

ι) Τελικός Καταναλωτής: σύμφωνα με τον ορισμό του 
άρθρου 3 του ν. 4342/2015. 

ια) Αρμόδια Υπηρεσία: η Διεύθυνση Ενεργειακών Πολι¬ 
τικών και Ενεργειακής Αποδοτικότητας, του Υπουργείου 
Περιβάλλοντος και Ενέργειας. 

Άρθρο 3 

Περιεχόμενο Ενεργειακών Υπηρεσιών 
Οι Ενεργειακές Υπηρεσίες αφορούν σε: 
α) τοποθέτηση, αντικατάσταση, αναβάθμιση, συντή¬ 
ρηση, λειτουργία ή/και ρύθμιση παραμέτρων λειτουρ¬ 
γίας ηλεκτρομηχανολογικού εξοπλισμού, φωτισμού και 
μεταφορικών μέσων, 

β) ενεργειακή αναβάθμιση του κτιριακού κελύφους, 
γ) εγκατάσταση και λειτουργία συστημάτων ελέγχου 
και διαχείρισης ενέργειας, 

δ) εγκατάσταση, αντικατάσταση, αναβάθμιση, συντή¬ 
ρηση, λειτουργία ή/και ρύθμιση ενεργειακά αποδοτικών 
συστημάτων παραγωγής ενέργειας και συστημάτων ΑΠΕ. 

Άρθρο 4 

Μητρώο ΕΕΥ 

1. Καταρτίζεται Μητρώο ΕΕΥ, υπό τη μορφή πληροφο¬ 
ριακού συστήματος, στο οποίο εγγράφονται με αύξοντα 
Αριθμό Μητρώου οι ΕΕΥ. 

2. Η εγγραφή στο Μητρώο ΕΕΥ επιχείρησης η οποία 
δραστηριοποιείται στην παροχή ενεργειακών υπηρεσι¬ 
ών γίνεται κατόπιν αιτήσεωςτης και είναι προαιρετική. 

3. Στο Μητρώο ΕΕΥ εγγράφονται οι επιχειρήσεις που 
έχουν προσκομίσει τα δικαιολογητικά της παραγράφου 
2 του άρθρου 7 και εφόσον ολοκληρωθεί επιτυχώς ο 
έλεγχος αυτών από την Αρμόδια Υπηρεσία. 

4. Στο Μητρώο ΕΕΥ καταχωρίζονται για κάθε ΕΕΥ 
τα στοιχεία της κατά τα οριζόμενα στο άρθρο 6 της 
παρούσας. 


5. Αρμόδια Υπηρεσία για την τήρηση, τον έλεγχο 
και τη διαχείριση του Μητρώου ΕΕΥ είναι η Διεύθυνση 
Ενεργειακών Πολιτικών και Ενεργειακής Αποδοτικότη¬ 
τας, του Υπουργείου Περιβάλλοντος και Ενέργειας, η 
οποία μεριμνά ώστε να είναι ασφαλές, απαραβίαστο 
και ενήμερο. 

6. Το Μητρώο ΕΕΥ ενημερώνεται συνεχώς (με προ¬ 
σθήκες, διαγραφές και αλλαγές κατηγορίας) με βάση τις 
διαδικασίες των άρθρων 7,8 και 9 της παρούσας. 

7. Για τα στοιχεία που υποβάλλονται από τις επιχει¬ 
ρήσεις στο Μητρώο ΕΕΥ τηρείται το επιχειρηματικό και 
επαγγελματικό απόρρητο. 

Άρθρο 5 

Κατηγορίες στο Μητρώο ΕΕΥ 
Οι επιχειρήσεις του Μητρώου ΕΕΥ κατατάσσονται σε 
κατηγορίες, ως εξής: 

- Κατηγορία Α: ΕΕΥ που παρέχουν Ενεργειακές Υπη¬ 
ρεσίες με ΣΕΑ. 

- Κατηγορία Β: ΕΕΥ που παρέχουν Ενεργειακές Υπηρε¬ 
σίες με σύμβαση που δεν είναι ΣΕΑ. 

Άρθρο 6 

Περιεχόμενα Μητρώου ΕΕΥ 
Στο Μητρώο ΕΕΥ καταχωρίζονται τα ακόλουθα στοιχεία: 

1. Για φυσικά πρόσωπα: 

α) ο Αριθμός Μητρώου ΕΕΥ, 
β) το ονοματεπώνυμο, 
γ) το ΑΦΜ, 

δ) τα στοιχεία επικοινωνίας, (ταχυδρομική διεύθυνση 
έδρας, τηλέφωνο, διεύθυνση ηλεκτρονικού ταχυδρομεί¬ 
ου ή/και ιστοσελίδα), 

ε) ο τίτλος, η διάρκεια και ο προϋπολογισμός των συμ- 
βάσεων/ΣΕΑ. 

2. Για νομικά πρόσωπα: 

α) ο Αριθμός Μητρώου ΕΕΥ, 

β) η επωνυμία και, εφόσον υφίσταται, ο διακριτικός 
τίτλος, 
γ) το ΑΦΜ, 
δ) η νομική μορφή, 

ε) τα στοιχεία επικοινωνίας, (ταχυδρομική διεύθυνση 
έδρας, τηλέφωνο, διεύθυνση ηλεκτρονικού ταχυδρομεί¬ 
ου ή/και ιστοσελίδα), 

στ) ο τίτλος, η διάρκεια και ο προϋπολογισμός των 
συμβάσεων/ΣΕΑ. 

Άρθρο 7 

Διαδικασία εγγραφής στο Μητρώο ΕΕΥ 

και δικαιολογητικά 

1. Η διαδικασία εγγραφής στο Μητρώο ΕΕΥ περιλαμ¬ 
βάνει τα ακόλουθα στάδια: 

- Συμπλήρωση ηλεκτρονικής αίτησης από την επι¬ 
χείρηση στην ιστοσελίδα του Μητρώου Επιχειρήσεων 
Ενεργειακών Υπηρεσιών του Υπουργείου Περιβάλλοντος 
και Ενέργειας (νννννν.θεςοί'θςίεΐΐ'γ.ςΐ'). 

- Υποβολή από την επιχείρηση προς στην Αρμόδια 
Υπηρεσία έντυπης αίτησης, υπογεγραμμένη από το 
φυσικό πρόσωπο ή το νόμιμο εκπρόσωπο (σε περίπτω¬ 
ση που η αιτούσα επιχείρηση είναι νομικό πρόσωπο), 

συνοδευόμενης από τα δικαιολογητικά της παραγρά¬ 
φου 2 του παρόντος άρθρου, στην οποία αναφέρεται 
ο αριθμός πρωτοκόλλου της ηλεκτρονικής αίτησης της 
επιχείρησης. 

- Έλεγχος των δικαιολογητικών από την Αρμόδια Υπη¬ 
ρεσία. 

- Έκδοση βεβαίωσης από την Αρμόδια Υπηρεσία κα¬ 
ταχώρισης στο Μητρώο ΕΕΥ. 

2. Τα δικαιολογητικά της παραγράφου 1 του παρόντος 
άρθρου είναι: 

α) Προκειμένου για φυσικά πρόσωπα: 

- φωτοαντίγραφο του δελτίου αστυνομικής ταυτότη¬ 
τας ή διαβατηρίου, 

- βεβαίωση απόδοσης ΑΦΜ φυσικού προσώπου, 

- αντίγραφα συμβάσεων/ΣΕΑ. 

β) Προκειμένου για τα νομικά πρόσωπα: 

- αντίγραφο καταστατικού του νομικού προσώπου 
μαζί με τις τυχόν τροποποιήσεις αυτού, 

- βεβαίωση απόδοσης ΑΦΜ νομικού προσώπου, 

- αντίγραφα συμβάσεων/ΣΕΑ. 

3. Για την εγγραφή στο Μητρώο ΕΕΥ απαιτείται η υπο¬ 
βολή αντιγράφου τουλάχιστον μιας σύμβασης/ΣΕΑ. 

4. Η ολοκλήρωση μίας σύμβασης/ΣΕΑ αποδεικνύεται 
με την υποβολή βεβαίωσης περαίωσης έργου, πρωτο¬ 
κόλλου παραλαβής έργου, έκθεσης ολοκλήρωσης ή 
άλλων βεβαιωτικών στοιχείων. 

5. Τα αντίγραφα δικαιολογητικών που υποβάλλονται 
είναι σύμφωνα με τις διατάξεις του ν. 2690/1999 «Κύ¬ 
ρωση του Κώδικα Διοικητικής Διαδικασίας και άλλες 
διατάξεις» (Α'45). 

6. Η Αρμόδια Υπηρεσία ελέγχει και διασταυρώνει την 
εγκυρότητα των υποβληθέντων δικαιολογητικών. Στο 
στάδιο αυτό, δύναται να ζητηθούν πρόσθετες πληρο¬ 
φορίες από την επιχείρηση. Μετά τον έλεγχο των δικαι- 
ολογητικών, και εφόσον πληρούνται οι προϋποθέσεις 
εγγραφής, η Αρμόδια Υπηρεσία εγγράφει την επιχείρηση 
στο Μητρώο ΕΕΥ και εκδίδει βεβαίωση εγγραφής στο 
Μητρώο ΕΕΥ. 

Άρθρο 8 

Μεταβολές στο Μητρώο ΕΕΥ 

1. Σε περίπτωση μεταβολής στοιχείων μιας ΕΕΥ, αυτή 
δηλώνει τη μεταβολή στην Αρμόδια Υπηρεσία. 

2. Οι ΕΕΥ υποβάλουν προς την Αρμόδια Υπηρεσία έκ¬ 
θεση προόδου των υπό εκτέλεση συμβάσεων/ΣΕΑ, εντός 
του πρώτου τριμήνου κάθε έτους. 

3. Η ολοκλήρωση σύμβασης/ΣΕΑ αποδεικνύεται με 
την υποβολή βεβαίωσης περαίωσης έργου, πρωτοκόλ¬ 
λου παραλαβής έργου, έκθεσης ολοκλήρωσης ή άλλων 
βεβαιωτικών στοιχείων. 

Άρθρο 9 

Διατήρηση ιδιότητας μέλους στο Μητρώο ΕΕΥ 

Η ιδιότητα μέλουςτου Μητρώου ΕΕΥ διατηρείται εφό¬ 
σον τηρούνται οι προϋποθέσεις υπό τις οποίες έγινε η 
εγγραφή στο Μητρώο ΕΕΥ (παράγραφος 3 του άρθρου 
4). Σε αντίθετη περίπτωση, η Αρμόδια Υπηρεσία προ¬ 
βαίνει αυτοδικαίως σε διαγραφή της επιχείρησης από 
το Μητρώο ΕΕΥ. 


Άρθρο 10 

Δημοσιοποίηση στοιχείων - Εμπιστευτικότητα 
Το Μητρώο ΕΕΥ αναρτάται στην ιστοσελίδα νννννν. 
θ5εοΓ69ί5ΐΓγ.9ύ από όπου παρέχονται για κάθε ΕΕΥ οι 
εξής πληροφορίες: 
α) Αριθμός Μητρώου ΕΕΥ. 
β) Ονοματεπώνυμο/Επωνυμία, 
γ) Στοιχεία Επικοινωνίας, 
δ) Παρεχόμενες Ενεργειακές Υπηρεσίες, 
ε) Κατηγορία Μητρώου ΕΕΥ. 

στ) Πλήθος και συνολικός ρροϋπολογισμός συμβάσε¬ 
ων/ΣΕΑ που έχουν υλοποιήσει ή υλοποιούν στην Ελλάδα. 

Άρθρο 11 

Κώδικας δεοντολογίας των ΕΕΥ 
Με σκοπό την εύρυθμη λειτουργία της αγοράς και τη 
διασφάλιση της αξιοπιστίας των εγγεγραμμένων στο 
Μητρώο ΕΕΥ, οι ΕΕΥ: 

α) χρησιμοποιούν προσωπικό με επαρκή εμπειρία σε 
Ενεργειακές Υπηρεσίες, 

β) χρησιμοποιούν σαφείς και κατανοητούς όρους στις 
προσφορές ανάληψης έργου και στις συμβάσεις/ΣΕΑ, 
γ) εφόσον παρέχουν Ενεργειακές Υπηρεσίες μέσω ΣΕΑ, 
ακολουθούν τις κατευθυντήριες γραμμές που περιλαμ¬ 
βάνονται στα υποδείγματα προτύπων συμβάσεων που 
δημοσιεύονται στην ιστοσελίδα νννννν.θ5εοΓθ9ΐ5ΐΓγ.9Γ, 
δ) τηρούν τις αναληφθείσες στην προσφορά τους δε¬ 
σμεύσεις σχετικά με την τεχνολογία που εφαρμόζουν και 
τη διαχείριση του έργου που έχουν αναλάβει, 
ε) προτείνουν τις βέλτιστες τεχνικοοικονομικά παρεμ¬ 
βάσεις για τη βελτίωση της ενεργειακής απόδοσης, 
στ) αναφέρουν ρητά το είδος των παρεμβάσεων που 
υλοποιούν οι ίδιες, καθώς και αυτές που αναθέτουν σε 
τρίτους, 

ζ) αναφέρουν, σε περίπτωση υπεργολαβίας, τα πλήρη 
στοιχεία, την τεχνογνωσία και την εμπειρία των υπεργο- 
λάβων στον Τελικό Καταναλωτή, 
η) γνωρίζουν και συμμορφώνονται με το ισχύον νο¬ 
μικό καθεστώς, καθώς και με τους αναγνωρισμένους 
κανόνες και πρότυπα της τέχνης και της επιστήμης, 
θ) παρουσιάζουν στονΤελικό Καταναλωτή με διαφανή 
τρόπο τα αποτελέσματα από την εκτέλεση της σύμβα¬ 
σης/ΣΕΑ, 

ι) παρέχουν στονΤελικό Καταναλωτή οδηγίες για τη 
σωστή λειτουργία και συντήρηση του εξοπλισμού, τόσο 
κατά τη διάρκεια, όσο και μετά το πέρας της σύμβασης/ 
ΣΕΑ, 

ια) εμφανίζουν τα οικονομικά στοιχεία της σύμβασης/ 
ΣΕΑ και τις αναπροσαρμογές τους με σαφή και διαφανή 
τρόπο. 

Άρθρο 12 

Καταργούμενες - Μεταβατικές διατάξεις 

1. Από τη δημοσίευση της παρούσας απόφασης κα- 
ταργείται η Δ6/13280/2011 (Β' 1228) υπουργική απόφα¬ 
ση και αντικαθίσταται από την παρούσα. 

2. Οι επιχειρήσεις που έχουν ενταχθεί στο Μητρώο ΕΕΥ 
βάσει της απόφασης Δ6/13280/2011 (Β' 1228) εντάσσο¬ 
νται προσωρινά στην Κατηγορία Β του Μητρώου ΕΕΥ της 

παρούσας απόφασης, οφείλουν δε, εντός ενός έτους από 
την έναρξη ισχύοςτης παρούσας απόφασης να υποβάλ¬ 
λουν τα αναφερόμενα στην παράγραφο 2 του άρθρου 
7 της παρούσας δικαιολογητικά για την οριστική τους 
κατάταξη σε μία από τις κατηγορίες του Μητρώου ΕΕΥ 
που αναφέρονται στο άρθρο 5 της παρούσας. Μετά την 
παρέλευση άπρακτης της ανωτέρω προθεσμίας, διαγρά¬ 
φονται αυτοδικαίως από το Μητρώο ΕΕΥ. 

Άρθρο 13 

Δημοσίευση - Έναρξη ισχύος 
Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2018 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. 500/2018 (2) 

Έγκριση Σχεδίου Προληπτικής Δράσης σύμφωνα 
με τον Κανονισμό (ΕΕ) 2017/1938 σχετικά με τα 
μέτρα κατοχύρωσης της ασφάλειας εφοδιασμού 
με φυσικό αέριο και με την κατάργηση του κανο¬ 
νισμού (ΕΕ) αριθμ. 994/2010. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίασή της 7 και 8 Ιουνίου 2018) 

Λαμβάνοντας υπόψη: 

1. Τις διατάξεις του ν. 2773/1999 «Απελευθέρω¬ 
ση Αγοράς Ηλεκτρικής Ενέργειας - Ρύθμιση θεμά¬ 
των ενεργειακής πολιτικής και λοιπές διατάξεις» 
(ΦΕΚ Α' 286/22.12.1999), όπως ισχύει. 

2. Τις διατάξεις του ν. 4001/2011 «Για τη Λειτουργία 
Ενεργειακών Αγορών Ηλεκτρισμού και Φυσικού Αε¬ 
ρίου, για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις», όπως ισχύει 
(ΦΕΚ Α' 179/22.08.2011), με τον οποίο ενσωματώθη¬ 
καν στην εθνική νομοθεσία οι διατάξεις της Οδηγίας 
2009/72/ΕΚ του Ευρωπαϊκού Κοινοβουλίου και του 
Συμβουλίου της 13ης Ιουλίου 2009 «σχετικά με τους 
κοινούς κανόνες για την εσωτερική αγορά ηλεκτρικής 
ενέργειας και για την κατάργηση της Οδηγίας 2003/54/ 
ΕΚ» (ΕΕ Ε 211 της 14.8.2009) και ιδίως τα άρθρα 1,3,12, 
22 και 73 αυτού. 

3. Τις διατάξεις του Κανονισμού (ΕΕ) αριθμ. 994/2010 
του Ευρωπαϊκού Κοινοβουλίου και του Συμβουλίου, 
της 20ης Οκτωβρίου 2010 «σχετικά με τα μέτρα κατο¬ 
χύρωσης της ασφάλειας εφοδιασμού με αέριο και την 
κατάργηση της οδηγίας 2004/67/ΕΚ του Συμβουλίου». 

4. Τις διατάξεις του Κανονισμού (ΕΕ) αριθμ. 2017/1938 
του Ευρωπαϊκού Κοινοβουλίου και του Συμβουλίου, της 
25ης Οκτωβρίου 2017 «σχετικά με τα μέτρα κατοχύρω¬ 
σης της ασφάλειας εφοδιασμού με φυσικό αέριο και 
την κατάργηση του κανονισμού (ΕΕ) αριθμ.994/2010», ο 
οποίος ετέθη σε εφαρμογή από την 1 η Νοεμβρίου 2017. 


5. Τις διατάξεις του π.δ. 139/2001 «Κανονισμός Εσω¬ 
τερικής Λειτουργίας και Διαχείρισης της Ρυθμιστικής 
Αρχής Ενέργειας (Ρ.Α.Ε.)», (ΦΕΚ ΑΊ 21/18.06.2001). 

6. Το εγχειρίδιο με τίτλο «ΡΓθνθηΐίνθ Αεΐίοπ ΡΙβπ 3ηά 
ΕιπθΓςθηεγ ΡΙθπ Οοοά ΡΐΈςΐώθε» (ΕυΚ 25210 ΕΝ - 2012) 
που καταρτίσθηκε από το .Ιοίηΐ Ηθ5θ3Γθή Έθπϊθγ - 
Ιηεΐίΐυΐθ Γογ Επθι^υ 3ηά Τΐ'ΒηεροιΤ της Ευρωπαϊκής Επι¬ 
τροπής. 

7. Το εγκεκριμένο με την αριθμ. 141/2013 απόφαση 
της ΡΑΕ σχέδιο προληπτικής δράσης σύμφωνα με τον Κα¬ 
νονισμό (ΕΕ) 994/2010 σχετικά μετά μέτρα κατοχύρωσης 
της ασφάλειας εφοδιασμού με αέριο και την κατάργηση 
της οδηγίας 2004/67/ΕΚ του Συμβουλίου, η επικαιροποί- 
ηση του οποίου (Έκδοση Νοεμβρίου 2015) εγκρίθηκε με 
την αριθμ. 429/2015 απόφαση της ΡΑΕ σύμφωνα με τις 
διατάξεις του ίδιου κανονισμού. 

8. Την από 19.10.2017 εγκεκριμένη μελέτη της ΡΑΕ 
«Εκτίμηση Επικινδυνότητας ως προς την ασφάλεια Εφο¬ 
διασμού της Ελλάδας με Φυσικό Αέριο», η οποία κοινο¬ 
ποιήθηκε ηλεκτρονικά στην Ευρωπαϊκή Επιτροπή σύμ¬ 
φωνα με τα οριζόμενα στην παράγραφο 5 του άρθρου 
9 του Κανονισμού (ΕΕ) 994/2010 μέσω της πλατφόρμας 
του ϋΚΈΑΒΈ (Κέντρου επικοινωνίας και ενημέρωσης για 
τις διοικήσεις, τις επιχειρήσεις και τους πολίτες). 

9. Την από 26.03.2015 εγκεκριμένη μελέτη της ΡΑΕ 
«Επικαιροποιημένη Εκτίμηση Επικινδυνότητας ως προς 
την Ασφάλεια Εφοδιασμού της Ελλάδας με φυσικό αέ¬ 
ριο», η οποία απεστάλη στην Ευρωπαϊκή Επιτροπή. 

10. Τη δημόσια διαβούλευση του καταρτισθέντος προ¬ 
σχεδίου προληπτικής δράσης που διενεργήθηκε από τις 
06.02.2018 έως και τις 26.02.2018. 

11. Τις απόψεις που υποβλήθηκαν στο πλαί¬ 
σιο της ως άνω διαβούλευσης από την ΔΕΠΑ Α.Ε. 
(I - 232838/26.02.2018), από την ΜΟΤΟΒ ΟΙΕ ΕΛ¬ 
ΛΑΣ Α.Ε. (I - 232878/26.02.2018), από τον ΕΛΛΗΝΙΚΟ 
ΣΥΝΔΕΣΜΟ ΑΝΕΞΑΡΤΗΤΩΝ ΕΤΑΙΡΙΩΝ ΗΛΕΚΤΡΙΚΗΣ 
ΕΝΕΡΓΕΙΑΣ (ΕΣΑΗ) (I - 232914/27.02.2018), από την 
ΔΕΗ Α.Ε. (I - 232962/28.02.2018), από την ΔΕΣΦΑ Α.Ε. 
(I - 232995/28.02.2018), και από την ΕΤΑΙΡΕΙΑ ΠΑΡΟΧΗΣ 
ΑΕΡΙΟΥ ΑΤΤΙΚΗΣ -ΕΛΛΗΝΙΚΗ ΑΝΩΝΥΜΗ ΕΤΑΙΡΕΙΑ ΕΝΕΡ¬ 
ΓΕΙΑΣ (1-233138/02.03.2018). 

12. Το από 03.04.2018 ηλεκτρονικό έγγραφο της ΡΑΕ 
προς την Αρμόδια Αρχή της Βουλγαρίας, με κοινοποί¬ 
ηση στην Ευρωπαϊκή Επιτροπή, με θέμα «ΟγθθΚ άΓ3ίΐ 
ΡΓθνθηΐίνθ Αεΐίοη Ρώη» (ΡΑΕ Ο - 71282/04.04.2018), με 
το οποίο κοινοποιήθηκε το σχέδιο προληπτικής δρά¬ 
σης στο γειτονικό Κράτος - Μέλος κατά τα οριζόμενα 
στην παράγραφο 2 του άρθρου 4 του Κανονισμού (ΕΕ) 
994/2010, όπως αντικαταστάθηκε από την παράγραφο 
6 του άρθρου 8 του Κανονισμού (ΕΕ) αριθμ. 2017/1938. 

Σκέφθηκε ως εξής: 

Α. Σχετικές διατάξεις 

Επειδή, σύμφωνα με τα οριζόμενα στις παραγράφους 
1 και 2 του άρθρου 4 του Κανονισμού (ΕΕ) 994/2010: 
«1. Η αρμόδια αρχή κάθε κράτους μέλους, έπειτα από 
διαβούλευση με τις επιχειρήσεις φυσικού αερίου, τις 
σχετικές οργανώσεις που εκπροσωπούν τα συμφέροντα 
των οικιακών και βιομηχανικών πελατών και την εθνική 

ρυθμιστική αρχή, εφόσον αυτή δεν είναι η αρμόδια 
αρχή, καταρτίζει σε εθνικό επίπεδο, με την επιφύλαξη 
της παραγράφου 3: α) προληπτικό σχέδιο δράσης που 
περιέχει τα μέτρα τα απαιτούμεναγιατην εξάλειψη ή τον 
μετριασμό των επισημανθέντων κινδύνων, σύμφωνα με 
την εκτίμηση του κινδύνου που διενεργείται σύμφωνα 
με το άρθρο 9 και β) [...]. 

2. Πριν από την έγκριση ενός προληπτικού σχεδίου 
δράσης και [...] σε εθνικό επίπεδο, οι αρμόδιες αρχές 
ανταλλάσσουν, μέχρι τις 3 Ιουνίου 2012, τα προληπτικά 
προσχέδιά τους δράσης και τα προσχέδια τους έκτα¬ 
κτης ανάγκης και προβαίνουν σε διαβουλεύσεις μεταξύ 
τους στο κατάλληλο περιφερειακό επίπεδο και με την 
Επιτροπή, προκειμένου να διασφαλίσουν ότι τα προ¬ 
σχέδια και τα μέτρα τους δεν έρχονται σε αντίθεση με 
προληπτικό σχέδιο δράσης και σχέδιο έκτακτης ανά¬ 
γκης άλλου κράτους μέλους και ότι συμμορφώνονται 
με τον παρόντα Κανονισμό και με άλλες διατάξεις της 
Ενωσιακής Νομοθεσίας. Τέτοιες διαβουλεύσεις πρέπει 
να διενεργούνται ιδίως ανάμεσα σε γειτονικά κράτη 
μέλη, κυρίως ανάμεσα σε απομονωμένα συστήματα που 
αποτελούν νησίδες αερίου και τα γειτονικά τους κράτη 
μέλη, και μπορούν να καλύπτουν για παράδειγμα εκείνα 
τα κράτη μέλη που ορίζονται στον ενδεικτικό κατάλογο 
του Παραρτήματος IV». 

Επειδή, σύμφωνα με τις διατάξεις της παραγράφου 5 
του άρθρου 4 του Κανονισμού (ΕΕ) 994/2010: «Το αργό¬ 
τερο έως τις 3 Δεκεμβρίου 2012, εγκρίνονται και δημοσι¬ 
οποιούνται τα προληπτικά σχέδια δράσης [...]. Αυτά τα 
σχέδια γνωστοποιούνται χωρίς χρονοτριβή στην Επιτρο¬ 
πή. Η Επιτροπή ενημερώνει την ομάδα συντονισμού για 
το αέριο. Οι αρμόδιες αρχές διασφαλίζουν την τακτική 
παρακολούθηση της εφαρμογής τέτοιων σχεδίων». 

Επειδή, σύμφωνα με τα οριζόμενα στην παράγραφο 
6 του άρθρου 4 του Κανονισμού (ΕΕ) 994/2010: «Εντός 
τριών μηνών από την κοινοποίηση από τις αρμόδιες αρ¬ 
χές των σχεδίων που αναφέρονται στην παράγραφο 5: 
α) η Επιτροπή εκτιμά τα σχέδια αυτά, όπως ορίζεται στο 
στοιχείο β). Για αυτόν τον σκοπό, η Επιτροπή συμβου¬ 
λεύεται την ομάδα συντονισμού για το αέριο σχετικά με 
τα εν λόγω σχέδια και λαμβάνει υπόψη τη γνώμη της. 
Η Επιτροπή υποβάλλει έκθεση της εκτίμησής της όσον 
αφορά τα σχέδια στην ομάδα συντονισμού για το αέριο». 

Επειδή, σύμφωνα με τα οριζόμενα στην παράγραφο 4 
του άρθρου 5 του Κανονισμού (ΕΕ) 994/2010: «Τα εθνικά 
και τα κοινά προληπτικά σχέδια δράσης επικαιροποιού- 
νται κάθε δύο έτη, εκτός εάν οι περιστάσεις επιβάλλουν 
πιο συχνή επικαιροποίηση, και αντανακλούν την ενημε¬ 
ρωμένη εκτίμηση του κινδύνου». 

Επειδή, κατ' εφαρμογήν των ανωτέρω διατάξεων του 
Κανονισμού (ΕΕ) 994/2010, με την απόφαση ΡΑΕ αριθμ. 
141/2013 εγκρίθηκε το Σχέδιο Προληπτικής Δράσης, 
ενώ με την απόφαση ΡΑΕ αριθμ. 429/2015 εγκρίθηκε 
η επικαιροποίηση του εν λόγω Σχεδίου (έκδοση Νοεμ¬ 
βρίου 2015). 

Επειδή, ο Κανονισμός (ΕΕ) 994/2010 καταργήθηκε 
δυνάμει της διατάξεως του άρθρου 21 του Κανονισμού 
(ΕΕ) 2017/1938, οι δε αναφορές στον καταργηθέντα κα¬ 
νονισμό νοούνται σύμφωνα με την ίδια ως άνω διάταξη 


ως αναφορές στον εν λόγω κανονισμό σύμφωνα με τον 
πίνακα αντιστοιχίας που παρατίθεται στο Παράρτημα 
IX του τελευταίου. 

Επειδή, σύμφωνα με τα οριζόμενα στις παραγράφους 
2,6, και 12 του άρθρου 8 του Κανονισμού (ΕΕ) 2017/1938: 
«2. Η αρμόδια αρχή εκάστου κράτους μέλους, έπειτα 
από διαβούλευση με τις επιχειρήσεις φυσικού αερίου, 
τις σχετικές οργανώσεις που εκπροσωπούν τα συμφέ¬ 
ροντα των οικιακών και βιομηχανικών πελατών φυσι¬ 
κού αερίου, συμπεριλαμβανομένων των παραγωγών 
ηλεκτρικής ενέργειας, των διαχειριστών δικτύων μετα¬ 
φοράς ηλεκτρικής ενέργειας, και η εθνική ρυθμιστική 
αρχή, εφόσον δεν είναι η αρμόδια αρχή, καταρτίζουν: α) 
σχέδιο προληπτικής δράσης, το οποίο περιέχει τα μέτρα 
που απαιτούνται για την εξάλειψη ή τον μετριασμό των 
κινδύνων που έχουν εντοπιστεί, συμπεριλαμβανομένων 
των αποτελεσμάτων των μέτρων ενεργειακής απόδοσης 
και των μέτρων από την πλευρά της ζήτησης στις κοινές 
και εθνικές εκτιμήσεις επικινδυνότητας και σύμφωνα με 
το άρθρο 9· [...]. 

6. Οι αρμόδιες αρχές γειτονικών κρατών μελών δι- 
αβουλεύονται εν ευθέτω χρόνω μεταξύ τους με σκο¬ 
πό να εξασφαλίσουν τη συνέπεια μεταξύ των σχεδίων 
προληπτικής δράσης τους και των σχεδίων έκτακτης 
ανάγκης τους. 

Οι αρμόδιες αρχές ανταλλάσσουν, στο πλαίσιο κάθε 
ομάδας κινδύνου, προσχέδια σχεδίων προληπτικής 
δράσης και σχεδίων έκτακτης ανάγκης με προτάσεις 
συνεργασίας, το αργότερο πέντε μήνες πριν από την 
ημερομηνία λήξης της προθεσμίας για την υποβολή 
των σχεδίων. [...] 

7. Τα σχέδια προληπτικής δράσης και τα σχέδια έκτα¬ 
κτης ανάγκης, δημοσιοποιούνται και κοινοποιούνται 
στην Επιτροπή έως την 1 η Μαρτίου 2019. [...] 

12.Τα σχέδια προληπτικής δράσης και τα σχέδια έκτα¬ 
κτης ανάγκης που έχουν καταρτισθεί βάσει του κανονι¬ 
σμού (ΕΕ) αριθμ. 994/2010 και έχουν επικαιροποιηθεί 
σύμφωνα με τον εν λόγω κανονισμό, παραμένουν σε 
ισχύ μέχρι την πρώτη κατάρτιση των σχεδίων προλη¬ 
πτικής δράσης και των σχεδίων έκτακτης ανάγκης που 
αναφέρονται στην παράγραφο 1 του παρόντος άρθρου». 

Επειδή, σύμφωνα με τα οριζόμενα στο άρθρο 12 του 
ν. 4001/2011: «1. Η ΡΑΕ παρακολουθεί την ασφάλεια του 
ενεργειακού εφοδιασμού, ιδίως σε σχέση με το ισοζύγιο 
προσφοράς και ζήτησης στην ελληνική αγορά ενέργειας, 
το επίπεδο της προβλεπόμενης μελλοντικής ζήτησης, το 
προβλεπόμενο πρόσθετο δυναμικό παραγωγής, μετα¬ 
φοράς και διανομής ηλεκτρικής ενέργειας και Φυσικού 
Αερίου που βρίσκεται υπό προγραμματισμό ή υπό κα¬ 
τασκευή, την ποιότητα και το επίπεδο συντήρησης και 
αξιοπιστίας των συστημάτων μεταφοράς και των δικτύ¬ 
ων διανομής, και την εφαρμογή μέτρων για την κάλυψη 
της αιχμής ζήτησης, καθώς και τις συνθήκεςτης αγοράς 
ενέργειας σε σχέση με τη δυνατότητα ανάπτυξης νέου 
παραγωγικού δυναμικού. [...]. 

2. Η ΡΑΕ παρακολουθεί την υλοποίηση των μέτρων 
διασφάλισης που λαμβάνονται σε περίπτωση αιφνίδιας 
κρίσης στην ενεργειακή αγορά ή όταν απειλούνται η 
σωματική ακεραιότητα ή η ασφάλεια των προσώπων, 

των μηχανημάτων ή των εγκαταστάσεων ή η αρτιότητα 
των Συστημάτων Ενέργειας. 

3. Η ΡΑΕ ορίζεται ως η Αρμόδια Αρχή ((Ιοηηρθΐθηΐ 
Αυΐάοπΐγ) για τη διασφάλιση της εφαρμογής των μέτρων 
που ορίζονται στον Κανονισμό Ασφάλειας Εφοδιασμού 
του Φυσικού Αερίου 994/2010 του Ευρωπαϊκού Κοινο¬ 
βουλίου και του Συμβουλίου της 20ης Οκτωβρίου 2010 
(Ε 295). Τα οριζόμενα στις διατάξεις των άρθρων 6 και 
7 του Κανονισμού 994/2010/ ΕΚ ασκούνται από τη ΡΑΕ 
με την ιδιότητα της ως Αρμόδιας Αρχής. Η ΡΑΕ, με την 
ιδιότητα της αυτή, κατά την κατάρτιση και εφαρμογή του 
προληπτικού σχεδίου δράσης και του σχεδίου έκτακτης 
ανάγκης σε εθνικό και περιφερειακό επίπεδο, τα οποία 
προβλέπονται στην παρ. 4 του άρθρου 4του Κανονισμού 
994/2010/ΕΚ, δύναται να αναθέτει τη διεκπεραίωση ει¬ 
δικά οριζόμενων καθηκόντων που σχετίζονται μετά πα¬ 
ραπάνω σε τρίτα πρόσωπα Η ΡΑΕ παρακολουθεί και επο¬ 
πτεύει την εκτέλεση των ανατιθέμενων καθηκόντων». 

Β. Κατάρτιση Σχεδίου Προληπτικής Δράσης 

Επειδή, η ΡΑΕ, μετά την ολοκλήρωση της μελέτης 
εκτίμησης της επικινδυνότητας σύμφωνα το άρθρο 
9 του Κανονισμού (ΕΕ) 994/2010 και την κοινοποίηση 
της προς στην Ευρωπαϊκή Επιτροπή (σχετικό αριθμ. 8), 
εφαρμόζοντας τις σχετικές διατάξεις του Κανονισμού 
(ΕΕ) 2017/1938 και δη το άρθρο 8 αυτού, εκκίνησε τη 
διαδικασία κατάρτισης σχεδίου προληπτικής δράσης, 
που έπεται της εν λόγω μελέτης, σύμφωνα με τα ορι¬ 
ζόμενα στο άρθρο 9 του Κανονισμού (ΕΕ) 2017/1938 
και στο ν. 4001/2011. Η Μελέτη Εκτίμησης Επικινδυ- 
νότητας για τα έτη 2017 - 2020 ολοκληρώθηκε το Σε¬ 
πτέμβριο του έτους 2017 και αποτέλεσε τη βάση για 
την εκπόνηση του σχεδίου προληπτικής δράσης. Στο 
πλαίσιο της ως άνω μελέτης η Αρχή προέβη σε διεξο¬ 
δική εξέταση των κινδύνων που δύνανται να επηρεά¬ 
σουν την ασφάλεια εφοδιασμού με φυσικό αέριο και 
ανέλυσε με τη μέθοδο της προσομοίωσης είκοσι (20) 
σενάρια πιθανών διαταραχών στην προμήθεια ή/και 
τη ζήτηση αερίου. 

Επειδή, η ΡΑΕ κατήρτισε προσχέδιο προληπτικής δρά¬ 
σης με βάση τα ως άνω δεδομένα και τη μεθοδολογία 
που περιγράφεται στο εγχειρίδιο του ϋοίηΐ Βθ5θ3Γςή 
^θη1:θ^ - Ιηεΐίΐυΐθ ίοΓ Εηοι^γ 3ηά ΤΓθηεροΓΐ της Ευρω¬ 
παϊκής Επιτροπής (σχετικό αριθμ. 6) και με στόχο την 
παρουσίαση κατάλληλων μέτρων (δράσεων) για τη 
μείωση ή την εξάλειψη των κινδύνων που δύνανται να 
επηρεάσουν την ασφάλεια εφοδιασμού της Χώρας με 
φυσικό αέριο. Στο πλαίσιο αυτό εξετάστηκε τόσο η ανά¬ 
πτυξη νέων δράσεων όσο και η βελτίωση υφιστάμενων 
μέτρων που σχετίζονται με τη διαχείριση ζήτησης, την 
έκτακτη προμήθεια και εποχική αποθήκευση ΥΦΑ, και 
την αύξηση του βαθμού ετοιμότητας του τομέα της ηλε¬ 
κτροπαραγωγής για την αντιμετώπιση κινδύνων/διατα- 
ραχών εφοδιασμού με φυσικό αέριο. Βασικό γνώμονα 
για την επίτευξη του ανωτέρω σκοπού αποτέλεσαν τα 
εξής σημεία: 

(α) Ο προσδιορισμός των προς αντιμετώπιση σεναρί¬ 
ων κρίσης με βάση τη Μελέτη Εκτίμησης Επικινδυνότη- 
τας και απόδοση προτεραιοτήτων. 


(β) Ο αρχικός προσδιορισμός δράσεων που κρίνονται 
υλοποιήσιμες και ικανές να υποστηρίξουν τους σκοπούς 
του Σχεδίου. 

(γ) Η εκ νέου προσομοίωση των σεναρίων και η αξιο¬ 
λόγηση αποτελεσματικότηταςτων δράσεων ως προς τη 
μείωση της επικινδυνότητας και τη συμμόρφωση με τους 
Κανόνες για την υποδομή και τον εφοδιασμό. 

(δ) Η εκτίμηση του κόστους των δράσεων και των πι¬ 
θανών επιπτώσεών τους στο περιβάλλον, στη λειτουρ¬ 
γία της αγοράς και στην ασφάλεια εφοδιασμού άλλου 
Κράτους - Μέλους. 

(ε) Η ανάπτυξη και εφαρμογή μοντέλου Πολυκριτήριας 
Ανάλυσης Αποφάσεων για την αξιολόγηση των δράσεων. 

(στ) Η βηματική προσομοίωση εφαρμογής των δρά¬ 
σεων (ιίβΚ Γθάυεΐίοη Ιοορ) και αποτίμηση της εναπομέ- 
νουσας διακινδύνευσης (Γθ5ίάυ3ΐ ιίβΚ). 

Επειδή, κατά τη διαδικασία επικαιροποίησης της προ¬ 
γενέστερης Μελέτης Εκτίμησης Επικινδυνότητας (σχε¬ 
τικό αριθμ. 9), διαπιστώθηκε ουσιώδης μεταβολή στις 
συνθήκες της αγοράς ιδίως ως προς τα χαρακτηριστικά 
της ζήτησης φυσικού αερίου, η Αρχή έκρινε αναγκαία 
τη συμπλήρωση της Μελέτης με πρόσθετα σενάρια που 
αφορούν διαταραχές της ζήτησης. Λαμβάνοντας υπόψη 
τα ανωτέρω, η Αρχή εκπόνησε τη Μελέτη Εκτίμησης Επι- 
κινδυνότητας (σχετικό αριθμ. 8), η οποία αποτέλεσε, ως 
εκτίθεται ανωτέρω, τη βάση για την εκπόνηση του σχεδί¬ 
ου προληπτικής δράσης. Περαιτέρω, κρίθηκε ότι για τους 
σκοπούςτου Σχεδίου Προληπτικής Δράσης δεν εδύνατο 
να ληφθούν υπόψη οι ποσοτικές αναλύσεις κόστους - 
οφέλους της προηγούμενης Μελέτης για την αξιολόγηση 
αποτελεσματικότητας των δράσεων ως προς τη μείωση 
της επικινδυνότητας και τη συμμόρφωση με τους Κανόνες 
για την υποδομή και τον εφοδιασμό. Επελέγη η ανάπτυξη 
και εφαρμογή ενός μοντέλου Πολυκριτήριας Ανάλυσης 
Αποφάσεων (ΜυΙΐίρΙθ (Ιπϊθιϊβ Οθείείοη Αη^Iγ5^5-Μ^^Α) 
για την αξιολόγησή τους, καθώς η Πολυκριτήρια Ανάλυ¬ 
ση Αποφάσεων και συγκεκριμένα η ευρέως διαδεδομέ¬ 
νη Αναλυτική Ιεραρχική Διεργασία (ΑηΒΙγΐίε Ηίθΐ'31'ςήγ 
ΡΐΌςθ55-ΑΗΡ) θεωρήθηκε ως η καταλληλότερη προσέγ¬ 
γιση για την αξιολόγηση και ιεράρχηση των εξεταζόμε¬ 
νων δράσεων, διότι επιτρέπει την ταυτόχρονη εξέταση 
πολλαπλών κριτηρίων αξιολόγησης και τη στάθμιση τόσο 
ποσοτικών όσο και ποιοτικών εκτιμήσεων για τις επιπτώ¬ 
σεις, τα οφέλη και την αβεβαιότητα κάθε δράσης. 

Επειδή, η ΡΑΕ, έθεσε σε δημόσια διαβούλευση το προ¬ 
σχέδιο προληπτικής δράσης (σχετικό αριθμ. 10) το οποίο 
κατήρτισε. Με την ολοκλήρωση της διαβούλευσης η ΡΑΕ, 
αφού έλαβε υπόψη τα υποβληθέντα από τους συμμε- 
τέχοντες στη διαβούλευση σχόλια, οριστικοποίησε το 
προσχέδιο προληπτικής δράσης. 

Επειδή, η ΡΑΕ, με το αριθμ. 12 σχετικό έγγραφό της 
διαβίβασε στην Αρμόδια Αρχή της Βουλγαρίας, και κοι¬ 
νοποίησε στην Ευρωπαϊκή Επιτροπή, το υπό διαβού¬ 
λευση προσχέδιο προληπτικής δράσης, στο πλαίσιο 
διαβούλευσης μεταξύ γειτονικών κρατών μελών κατά 
τα οριζόμενα στην παράγραφο 6 του άρθρου 8 του Κα¬ 
νονισμού (ΕΕ) 2017/1938 προκειμένου να διασφαλισθεί, 
πριν από την έγκρισή του, ότι είναι συνεπές με το αντί¬ 
στοιχο σχέδιο του γειτονικού κράτους μέλους. 

Επειδή, η Αρμόδια Αρχή της Βουλγαρίας δεν έχει έως 
σήμερα διαβιβάσει στη ΡΑΕ οποιοδήποτε σχόλιο ή αντίρ¬ 
ρηση επί του κοινοποιηθέντος, με το αριθμ. 12 σχετικό 
έγγραφο της ΡΑΕ, προσχεδίου προληπτικής δράσης. 

Επειδή, το τελικό σχέδιο προληπτικής δράσης με τίτλο 
«Σχέδιο Προληπτικής Δράσης», περιλαμβάνει τα ακό¬ 
λουθα στοιχεία: 

(α) Συνοπτική περιγραφή των βασικών δεδομένων της 
Ελληνικής Αγοράς Φυσικού Αερίου σχετικά με τη ζήτηση 
και την προμήθεια φυσικού αερίου, καθώς επίσης και 
των κύριων χαρακτηριστικών του Εθνικού Συστήματος 
Φυσικού Αερίου (ΕΣΦΑ). 

(β) Συνοπτική παρουσίαση των σεναρίων που εξετά¬ 
σθηκαν κατά την Μελέτη Εκτίμησης Επικινδυνότητας και 
των βασικών συμπερασμάτων της. 

(γ) Παρουσίαση του υπολογισμού του Κανόνα για την 
υποδομή (Κανόνας Ν-1) για τα έτη 2017,2018 σε εθνικό 
επίπεδο, των τιμών και παραδοχών που χρησιμοποιήθη¬ 
καν, συμπεριλαμβανομένης της εξέτασης της ικανότητας 
συμμόρφωσης με τον ως άνω Κανόνα πριν και μετά την 
εφαρμογή των σχεδιαζόμενων δράσεων, όπως επίσης 
και ενός συνόλου επικουρικών μέτρων και υποχρεώσεων 
που ενισχύουν την πρόληψη και την ασφαλή λειτουργία 
του συστήματος φυσικού αερίου. 

(δ) Παρουσίαση της τεκμηρίωσης της συμμόρφωσης 
της Χώρας με τον Κανόνα για τον εφοδιασμό, των εν ισχύ 
μέτρων και των πρόσθετων κριτηρίων που εξετάζονται 
για λόγους ασφάλειας εφοδιασμού. 

(ε) Περιγραφή και αξιολόγηση των στρατηγικών και 
των δράσεων που σχεδιάσθηκαν με στόχο την ενίσχυση 
της προστασίας των καταναλωτών σε περίπτωση εμ¬ 
φάνισης σημαντικών διαταραχών στη ζήτηση ή/και την 
προμήθεια φυσικού αερίου. 

(στ) Παρουσίαση των λοιπών προληπτικών δράσε¬ 
ων και υποχρεώσεων που σχεδιάστηκαν με στόχο την 


ενίσχυση της ασφαλούς λειτουργίας του συστήματος 
φυσικού αερίου της Χώρας. 

(ζ) Περιγραφή έργων υποδομών για νέες πηγές προ¬ 
μήθειας και αποθήκευσης φυσικού αερίου, συμπερι- 
λαμβανομένης της παρουσίασης σημαντικών για την 
ασφάλεια εφοδιασμού της Χώρας έργων υποδομής που 
έχουν ενταχθεί στην τρίτη (3η) λίστα των Έργων Κοινού 
Ενδιαφέροντος (Ρϋ Ι_Ϊ5ΐ) καθώς και υπό εξέλιξη έργων 
που έχουν ενταχθεί στο δεκαετές Πρόγραμμα Ανάπτυξης 
του ΕΣΦΑ. 

(η) Εξέταση ενδεχόμενης επίδρασης του Σχεδίου σε 
γειτονικά κράτη μέλη (περιφερειακή διάσταση). 

Κατόπιν των ανωτέρω και σύμφωνα με αυτά, απο¬ 
φασίζει: 

Στο πλαίσιο των αρμοδιοτήτων της κατά το άρθρο 12 
του ν. 4001/2011: 

1. Την έγκριση του σχεδίου προληπτικής δράσης με τίτ¬ 
λο «Σχέδιο Προληπτικής Δράσης», το κείμενο του οποίου 
προσαρτάται στην παρούσα απόφαση ως «Προσάρτη¬ 
μα» και αποτελεί αναπόσπαστο τμήμα αυτής. 

2. Την ηλεκτρονική διαβίβαση, μέσω της πλατφόρμας 
□ ΒΟΛΒΟ, του Σχεδίου Προληπτικής Δράσης στην αρ¬ 
μόδια διεύθυνση της Ευρωπαϊκής Επιτροπής και στην 
Αρμόδια Αρχή της Βουλγαρίας. 

3. Την ανάρτηση του σχεδίου προληπτικής δράσης 
στην ιστοσελίδα της ΡΑΕ. 

Η παρούσα υπόκειται σε αίτηση ακύρωσης ενώπιον 
του Συμβουλίου της Επικράτειας κατά τα οριζόμενα στο 
άρθρο 33 του ν. 4001/2011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2018 
Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 






























